|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt****Odluka o prestanku rada Općinske knjižnice Sidonije Rubido Erdody** |
| **OPĆINA GORNJA RIJEKA** |
| **Početak savjetovanja****24. listopada 2024.** | **Završetak savjetovanja** **24. studenoga 2024.** |

RAZLOG DONOŠENJA

|  |
| --- |
| Pravni temelj za donošenje Odluke o prestanku rada Općinske knjižnice Sidonije Rubido Erdody sadržan je u članku 14. Zakona o knjižnicama i knjižničnoj djelatnosti („Narodne novine“ broj 17/19, 98/19, 114/22. i 36/24).Člankom 14. Zakona o knjižnicama i knjižničnoj djelatnosti propisano je da Odluku o prestanku i statusnim promjenama javnih knjižnica i javnih knjižnica u sastavu pravnih osoba u pretežitom vlasništvu Republike Hrvatske ili jedinica lokalne i područne (regionalne) samouprave osnivači mogu donijeti samo uz prethodnu suglasnost ministra nadležnog za kulturu za narodne i specijalne knjižnice odnosno ministra nadležnog za znanost i obrazovanje za školske, visokoškolske, znanstvene i sveučilišne knjižnice, ako posebnim zakonom nije drukčije određeno.Ministarstvo kulture i medija dalo je prethodnu suglasnost na nacrt Odluke o prestanku rada Općinske knjižnice Sidonije Rubido Erdody 18. listopada 2024. godine, KLASA: 6111-04/24-01/0049, URBROJ: 532-02-03-01/2-24-02. |

Pozivamo predstavnike zainteresirane javnosti da najkasnije do 24. studenoga 2024. godine dostave svoje komentare na Nacrt Odluke o prestanku rada Općinske knjižnice Sidonije Rubido Erdody putem OBRASCA za savjetovanja na e-mail: opcina@gornja-rijeka.hr

Po završetku savjetovanja, svi pristigli doprinosi bit će javno dostupni na internetskoj stranici Općine Gornja Rijeka te priloženi uz prijedlog akta o kojem će raspravljati Općinsko vijeće Općine Gornja Rijeka.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta o prestanku rada Općinske knjižnice Sidonije Rubido Erdody.